Na temelju članka 60. stavka 1. točke 26. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21 – pročišćeni tekst i 16/22), gradonačelnik Grada Zagreba 6. rujna 2022. objavljuje

**JAVNI POZIV**

**za iskaz interesa za sudjelovanje u radu Koordinacije Grada Zagreba za integraciju osoba kojima je odobrena međunarodna zaštita**

1. Pozivaju se sve zainteresirane osobe iz redova javnih ustanova u vlasništvu Grada Zagreba, organizacija civilnog društva, vjerskih zajednica i akademske zajednice, koje ispunjavaju uvjete utvrđene ovim javnim pozivom za iskaz interesa, da podnesu prijave za iskazivanje interesa za sudjelovanje u radu Koordinacije Grada Zagreba za integraciju osoba kojima je odobrena međunarodna zaštita (u daljnjem tekstu: Koordinacija).
2. Izrazi koji se upotrebljavaju u ovom javnom pozivu, a imaju rodno značenje, odnose se jednako na muški i ženski rod bez obzira na to jesu li korišteni u muškom ili ženskom rodu.
3. Zadaće Koordinacije su:

- promicanje integracije osoba kojima je odobrena međunarodna zaštita te ostalih stranaca u gradu Zagrebu kao inkluzivnom gradu za sve građane i građanke;

- definiranje aktivnosti za razvijanje integracijskih politika i poticanje uključivanja dionika u izradu strateških dokumenata;

- koordiniranje gradskih upravnih tijela, javnih ustanova u vlasništvu Grada Zagreba, organizacija civilnog društva, vjerskih zajednica i akademske zajednice u provođenju integracijskih mjera;

- pripremanje novih rješenja i stvaranje uvjeta za njihovu provedbu;

- razrađivanje mjera iz nadležnosti Grada Zagreba u cilju promicanja integracije osoba kojima je odobrena međunarodna zaštita te ostalih stranaca u gradu Zagrebu;

- poticanje suradnje Grada Zagreba i razmjene iskustava s drugim gradovima u Republici Hrvatskoj i inozemstvu te organizacijama civilnog društva;

- poticanje sudjelovanja u projektima financiranim iz EU sredstava;

- praćenje procesa integracije u gradu Zagrebu;

- obavljanje drugih poslova iz područja integracije stranaca u gradu Zagrebu.

1. Za člana Koordinacije može biti imenovana osoba koja ispunjava sljedeće uvjete:
2. da se protiv nje ne vodi kazneni postupak,
3. da ima iskustvo u provedbi projekata integracije i iskustvo direktnog rada s osobama kojima je odobrena međunarodna zaštita te ostalim strancima,
4. da ima iskustvo u provođenju projekata Europske unije.
5. Uz ispunjavanje uvjeta utvrđenih točkom 4. ovog javnog poziva, prednost će imati osobe:
6. koje imaju znanje i višegodišnje iskustvo u području integracije osoba kojima je odobrena međunarodna zaštita te ostalih stranaca,
7. koje mogu svojim radom, angažmanom i idejama pridonijeti unapređenju integracije osoba kojima je odobrena međunarodna zaštita te ostalih stranaca,
8. koje imaju prebivalište na području Grada Zagreba.
9. Prijava na javni poziv treba sadržavati:
* popunjen i vlastoručno potpisan prijavni obrazac (link u privitku)
* vlastoručno potpisanu Privolu za prikupljanje i obrađivanje potrebnih osobnih podataka (link u privitku)
* presliku osobne iskaznice
* uvjerenje nadležnog suda ili sustava e-građani da se protiv osobe ne vodi kazneni postupak, ne starije od 6 mjeseci od dana raspisivanja javnog poziva
* životopis (do 800 znakova)
* motivacijsko pismo (do 800 znakova).
1. Gradski ured za kulturu, međugradsku i međunarodnu suradnju i civilno društvo obavit će provjeru i razmatranje pristiglih prijava s pripadajućom dokumentacijom. Nepotpune prijave neće se razmatrati.
2. Ako ste zainteresirani za sudjelovanje u radu Koordinacije i udovoljavate uvjetima iz ovog javnog poziva, svoje prijave s traženom dokumentacijom iz točke 6. ovog javnog poziva dostavite putem e-maila integracija.stranaca@zagreb.hr najkasnije do 13. rujna 2022. godine.